CELEX: 32016D0600
Language: sk
Date: 2016-04-15 00:00:00
Title: Vykonávacie rozhodnutie Komisie (EÚ) 2016/600 z 15. apríla 2016, ktorým sa mení rozhodnutie 2007/453/ES, pokiaľ ide o štatút Rumunska podľa rizika BSE [oznámené pod číslom C(2016) 2186] (Text s významom pre EHP)

19.4.2016   
            
            
               SK
            
            
               Úradný vestník Európskej únie
            
            
               L 103/41
            
         VYKONÁVACIE ROZHODNUTIE KOMISIE (EÚ) 2016/600
   z 15. apríla 2016,
   ktorým sa mení rozhodnutie 2007/453/ES, pokiaľ ide o štatút Rumunska podľa rizika BSE
   
      
         [oznámené pod číslom C(2016) 2186]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), a najmä na jeho článok 5 ods. 2 tretí pododsek,
   keďže:
   
               (1)
            
            
               V nariadení (ES) č. 999/2001 sa stanovuje, že členské štáty, tretie krajiny alebo ich regióny (ďalej len „krajiny alebo regióny“) sa majú zaradiť na základe svojho štatútu stanoveného podľa rizika bovinnej spongiformnej encefalopatie (BSE) do jednej z týchto troch kategórií: zanedbateľné riziko BSE, kontrolované riziko BSE a neurčené riziko BSE.
            
         
               (2)
            
            
               V prílohe k rozhodnutiu Komisie 2007/453/ES (2) sa uvádzajú zoznamy krajín alebo regiónov podľa ich štatútu stanoveného podľa rizika BSE.
            
         
               (3)
            
            
               Svetová organizácia pre zdravie zvierat (ďalej len „OIE“) zohráva vedúcu úlohu v kategorizácii krajín alebo regiónov podľa rizika BSE.
            
         
               (4)
            
            
               V máji 2014 valné zhromaždenie OIE rozhodlo vo svojej rezolúcii č. 18 – Uznanie štatútu podľa rizika bovinnej spongiformnej encefalopatie v členských krajinách (Recognition of the Bovine Spongiform Encephalopathy Risk Status of Member Countries) (3) udeliť Rumunsku štatút krajiny so zanedbateľným rizikom BSE. Vedecká komisia OIE pre choroby zvierat pozastavila 27. júna 2014 uvedený štatút krajiny so zanedbateľným rizikom BSE po tom, čo Rumunsko 20. júna 2014 oznámilo prípad atypickej BSE.
            
         
               (5)
            
            
               V máji 2015 valné zhromaždenie OIE zmenilo kapitolu o BSE v Kódexe OIE pre zdravie suchozemských zvierat (ďalej len „kódex“) doplnením článku 11.4.1. kódexu touto vetou: „Na účely uznávania úradného štatútu podľa rizika BSE sa z BSE vylučuje ‚atypická BSE‘ ako choroba, ktorá sa údajne vyskytuje spontánne vo všetkých populáciách hovädzieho dobytka vo veľmi nízkej miere“ (4).
            
         
               (6)
            
            
               Keďže štatút Rumunska ako krajiny so zanedbateľným rizikom BSE bol pozastavený v dôsledku zistenia prípadu atypickej BSE, a v novom znení kódexu sa vylučuje atypická BSE na účely uznávania štatútu podľa rizika BSE, Vedecká komisia OIE pre choroby zvierat sa rozhodla obnoviť štatút Rumunska ako krajiny so zanedbateľným rizikom BSE, a to s účinnosťou od 8. decembra 2015.
            
         
               (7)
            
            
               S cieľom zohľadniť uvedené rozhodnutie by sa mal upraviť zoznam krajín v prílohe k rozhodnutiu 2007/453/ES.
            
         
               (8)
            
            
               Rozhodnutie 2007/453/ES by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2007/453/ES sa mení takto:
   
               1.
            
            
               do časti „A. Krajiny alebo regióny so zanedbateľným rizikom BSE“ sa po zápise „— Portugalsko“ a pred zápisom „— Slovinsko“ vkladá zápis „— Rumunsko“;
            
         
               2.
            
            
               z časti „B. Krajiny alebo regióny s kontrolovaným rizikom BSE“ sa vypúšťa zápis „— Rumunsko“.
            
         Článok 2
   Toto rozhodnutie je určené členským štátom.
   
      V Bruseli 15. apríla 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 147, 31.5.2001, s. 1.
   
      (2)  Rozhodnutie Komisie 2007/453/ES z 29. júna 2007, ktorým sa stanovuje štatút členských štátov, tretích krajín alebo ich regiónov podľa rizika BSE (Ú. v. EÚ L 172, 30.6.2007, s. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf.
   
      (4)  http://www.oie.int/index.php?id=169&L=0&htmfile=chapitre_bse.htm.